CELEX: 62018CN0430
Language: fi
Date: 2018-06-29 00:00:00
Title: Asia C-430/18: Kanne 29.6.2018 – Euroopan komissio v. Espanjan kuningaskunta

1.10.2018   
            
            
               FI
            
            
               Euroopan unionin virallinen lehti
            
            
               C 352/17
            
         
      Kanne 29.6.2018 – Euroopan komissio v. Espanjan kuningaskunta
      (Asia C-430/18)
      (2018/C 352/22)
      Oikeudenkäyntikieli: espanja
      
         Asianosaiset
      
      
         Kantaja: Euroopan komissio (asiamiehet: T. Scharf, J. Rius ja G. von Rintelen)
      
         Vastaaja: Espanjan kuningaskunta
      
         Vaatimukset
      
      Kantaja vaatii, että unionin tuomioistuin
      
                  —
               
               
                  toteaa, että Espanjan kuningaskunta on jättänyt noudattamatta sille maksutileihin liittyvien maksujen vertailukelpoisuudesta, maksutilien siirtämisestä ja mahdollisuudesta käyttää perusmaksutilejä 23.7.2014 annetun Euroopan parlamentin ja neuvoston direktiivin 2014/92/EU (1) 29 artiklan 1 kohdan mukaisia velvoitteitaan, koska se ei ole 18.9.2016 mennessä antanut tämän direktiivin noudattamisen edellyttämiä lakeja, asetuksia ja hallinnollisia määräyksiä tai ainakaan ilmoittanut kaikkia niitä komissiolle.
               
            
                  —
               
               
                  velvoittaa Espanjan kuningaskunnan SEUT 260 artiklan 3 kohdan nojalla suorittamaan 48 919,20 euron suuruisen päivittäisen uhkasakon sen tuomion julistamispäivästä, jolla direktiivin 2014/92/EU noudattamisen edellyttämien säännösten antamista koskevan velvoitteen tai ainakin ilmoittamisvelvoitteen noudattamatta jättäminen todetaan.
               
            
                  —
               
               
                  Espanjan kuningaskunta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Direktiivin 2014/92/EU 29 artiklan 1 kohdan mukaan jäsenvaltioiden on hyväksyttävä ja julkaistava tämän direktiivin noudattamisen edellyttämät lait, asetukset ja hallinnolliset määräykset ennen 18.9.2016 ja viipymättä toimitettava nämä säännökset kirjallisina komissiolle.
      Koska Espanjan kuningaskunta ei ole saattanut direktiiviä 2014/92/EU täysimääräisesti osaksi kansallista oikeuttaan eikä ilmoittanut täytäntöönpanotoimenpiteitä komissiolle, tämä päätti nostaa kanteen unionin tuomioistuimessa.
      Komissio vaatii, että Espanjan kuningaskunta velvoitetaan suorittamaan tuomion julistamispäivästä alkaen 48 919,20 euron suuruisen päivittäisen uhkasakon, joka on määritetty ottamalla huomioon jäsenyysvelvoitteiden laiminlyönnin vakavuus ja kesto sekä uhkasakon varoittava vaikutus suhteessa kyseisen jäsenvaltion maksukykyyn.
      
         (1)  EUVL 2014, L 257, s. 214.